Mikoian-Gurévitx MiG-27

El Mikoian MiG-27 (en rus: МиГ-27, designació OTAN: Flogger-D/J ) és un avió d'atac a terra originalment construït per l'agència de disseny Mikoian a la Unió Soviètica i posteriorment produït sota llicència a l'Índia per Hindustan Aeronautics Limited amb el nom de Bahadur . Està basat en l'avió de caça Mikoian-Gurévitx MiG-23 però optimitzat per a la funció d'atac a terra. No obstant això, al contrari del Mig-23, el Mig-27 no ha vist un ús estès fora de Rússia, ja que molts països van optar pel MiG-23BN i el Sukhoi Su-25 en el seu lloc. Tots els exemplars russos i ucraïnesos han estat retirats de servei, i el 2009 només continua en servei en l'Índia i en Sri Lanka. Descripció Els seus nous requisits tècnics, van presentar la necessitat de fer un salt més per a la indústria aeronàutica soviètica. el 1969 comença a dissenyar el MiG-23B, una variant del MiG-23 amb millores per atac a terra. La nova versió tenia una nova secció davantera del fuselatge, amb el nas més curta per a millor visibilitat des de la cabina, semblant al de l'avió d'atac anglès Sepecat Jaguar. Els costats de la cabina estaven blindats i a la punta s'allotjava un telèmetre làser, un radar telemètric i un equip de navegació Doppler. Les preses d'aire i la tovera, ambdues de perfil variable en el caça de llarg abast MiG-23, van ser reemplaçades per altres fixes més lleugeres i simples, que si bé reduïen la velocitat màxima, estalviaven pes. El primer vol d'aquesta versió es produeix el 1970, i el començament de la producció el 1971. Aquesta variant MiG-23B aviat és substituïda per la nova variant MiG-23BN. el 1973 comença a projectar un MiG-23BN amb el sistema de guiat "Kayros", que va esdevenir en el prototip del MiG-27, el qual fa el seu primer vol el 1974. En total la Unió Soviètica va produir 910 MiG-27 de diverses modificacions fins al 1983. El MiG-27 també es va produir per llicència a l'Índia per la firma Hindustan Aeronautics, on se li coneix amb el nom de Bahadur ("Valent") i va participar en jocs de guerra, combatent contra altres avions caça occidentals. L'aparició dels MiG-23BN a Cuba el 1978 va provocar l'anomenada "Crisi dels MiG-23" amb els Estats Units. Els MiG-23BN van combatre en nombrosos conflictes bèl·lics, entre ells en Angola, la guerra entre Iran i l'Iraq, entre Etiòpia i Eritrea, el Líban (1982). Els MiG-27 també van combatre a l'Afganistan i en Sri Lanka, en ambdós casos contra les guerrilles. Variants Es van desenvolupar diferents versions millorades: MiG-23BN "Flogger H" : Versió del MiG-23 especialitzada d'atac a terra. El seu morro va ser redissenyat per millor visibilitat cap avall i va rebre blindatge. En lloc del radar té un sistema d'apuntament i navegació Sokol-23, telèmetre làser Fon. MiG-27 "Flogger D" : Desenvolupament del MiG-23BN amb preses d'aire simplificades, un telèmetre làser, un radar telemètric i un equip de navegació Doppler. Podia portar diversos míssils guiats com el X-23 (AS-7 Kerry), l'antirradar AS-9, l'AS-10 de guia làser i bombes planejadores. MiG-27D "Flogger D" : Amb capacitat d'atac nuclear. MiG-27M "Flogger J" : Versió modernitzada amb petits canvis en el morro i petites extensions de vora d'atac, nou equip. MiG-27L "Flogger J" : Versió per l'Índia. MiG-27h "Flogger J" : Versió índia amb aviònica francesa. MiG-27K "Flogger J-2" : Darrera versió soviètica, amb bombes de guiat per TV i nou canó de 30 mm. Usuaris del MiG-27 Els MiG-23BN van ser exportats a 18 països, però el MiG-27 es va exportar només a quatre: Índia Força Aèria Índia Kazakhstan Força Aèria del Kazakhstan Sri Lanka Força Aèria de Sri Lanka Síria Força Aèria Síria Unió Soviètica Força Aèria Soviètica, (on ja no estan en servei) Ocupació en Combat Sri Lanka Els MiG-27 van entrar en servei l'any 2000, quan l'exèrcit es reequipa per lluitar contra la guerrilla. Des de llavors han combatut de forma contínua, en missions de suport aeri i bombardejant objectius estratègics de la Guerrilla Tamil. L'agost del 2000, un MiG-27 es va estavellar prop de l'aeroport de Colombo, matant al pilot ucraïnès. El juliol del 2001, un altre MiG-27 es va perdre, en ser destruït en la seva base per un atac de la Guerrilla Tamil. Un tercer MiG-27 es va estavellar al mar el juny del 2004. Índia El 27 de maig de 1999, durant l'enfrontament amb Pakistan, un MiG-27 es va perdre al costat d'un MiG-21 mentre volaven missions de suport aeri a la zona del Caixmir. Els pilots van saltar: un d'ells, Flight Lieutenant K. Nachiketa, va ser capturat pels pakistanesos i l'altre, Sqn. LDR. Ajay Ahuja, va morir en un tiroteig. [3] D'acord amb la IAF el MiG-27 va patir un incendi al motor mentre volava a gran altitud, admetent que el MiG-21 va ser derrocat per un SAM portàtil. Afganistan El MiG-27 va ser utilitzat en els anys finals de la intervenció soviètica a l'Afganistan. Els avions estaven destinats a la base de Shindand, des d'on realitzaven operacions d'atac. Utilització a Televisió En la sèrie d'anime Àrea 88 es pot veure un esquadró de MiG-27 llançant atacs a baixa cota, demostrant les bones qualitats de govern a baixa cota d'aquest avió. Especificacions del MiG-27 Longitud: 17,1 m Envergadura: 7,78/13,97 m Alçada: 5,77 m Superfície alar: 34,16/37,35 m² Pes en buit: 11.908 kg Pes normal en l'enlairament: 18.100 kg Pes màxim a l'enlairament: 20.670 kg Velocitat màxima: 1.885 km/h a altitud i 1.350 km/h al nivell del mar Sostre de servei: 14.000 m Abast: 780 km (2.500 km amb tancs externs) Planta motriu: 1x Tumansky R-29B-300 de 78.5 kN en sec, i 112.8 kN amb postquemador Armament: 1 canó automàtic GSh-6-30 de 30 mm. Càrregues externes de fins a 4.000 kg, incloent-hi bombes i míssils aire-terra de guiatge làser òptic i per TV. Bombes convencionals, coets no dirigits i arma nuclear tàctica. Vegeu també Relacionat Mikoian-Gurévitx MiG-23 Aeronaus similars LTV A-7 Corsair II Panavia Tornado SEPECAT Jaguar Soko J-22 Orao Sukhoi Su-17 Xian JH-7 Seqüències MiG-15 · MiG-17 · MiG-19 · MiG-21 · MiG-23 · MiG-25 · MiG-27 · MiG-29 ·MiG-29M ·MiG-29K ·MiG-31 · MiG-35 Referències Enllaços externs El caça MiG-23BN Flogger a Cuba Els MiG-23BN en la guerra d'Angola